पाएं अपने शहर की ताज़ा ख़बरें और फ्री ई-पेपरडाउनलोड करें
अजमेर में 18+ आयु वालों के वैक्सीनेशन 10 सेन्टर पर किया जा रहा है। वैक्सीनेशन के लिए युवाओं ने रजिस्ट्रेशन कर अपने निर्धारित समय व स्थान पर टीकाकरण कराया। पहले दिन शनिवार को 218 युवाओं का टीकाकरण हुआ और यह रविवार को भी जारी है।
बिना शेड्यूल टीकाकरण नहीं किया जा रहा है और इसके लिए पहले रजिस्ट्रेशन अनिवार्य रखा है। अजमेर के जवाहरलाल नेहरू चिकित्सालय साइट प्रथम, सभागीय रेलवे हॉस्पिटल, पंचशील, चन्द्रबरदाई नगर, कोटड़ा, वैशाली नगर, रामनगर, जेपी नगर मदार, पुलिस लाइन CHC व जिला चिकित्सालय केकड़ी साइट प्रथम पर वैक्सीनेशन किया जा रहा है।
गौरतलब है कि कोरोना संक्रमण से बचाव के लिए वैक्सीनेशन पहले ही शुरू किया जा चुका है। पहले चरण में 60 साल से ज्यादा और 45 साल से ऊपर वालों को गम्भीर बीमारी होने पर वैक्सीनेशन किया गया। दूसरे चरण में 45 साल से ऊपर वाले सभी लोगों का वैक्सीनेशन किया जा रहा है। अब तीसरे चरण में 18 साल से ऊपर वालों का भी वैक्सीनेशन शनिवार को शुरू किया।
सुबह से लगी भीड़
कोरोना वैक्सीन के लिए सुबह से ही भीड़ लगी रही। इस दौरान सोशल डिस्टेंसिंग भी नहीं दिखी। इस दौरान मौजूद चिकित्सा स्टाफ व पुलिसकर्मियों को व्यवस्था बनाए रखने के लिए मशक्कत करनी पड़ी।
कोविन एप पर पंजीकरण ऐसे करें
वेबसाइट पर पंजीकरण ऐसे करें
ठगों से रहे सावधान
कोरोना काल की भीषण आपदा में मदद करने वालों की कमी नहीं है, वही ऐसे लोग भी हैं जो इस विकट समय में लोगों को ठगने में लगे हुए हैं। 18 साल से 45 साल की आयु वर्ग के लोगों के लिए कोरोना वैक्सीन ऑनलाइन रजिस्ट्रेशन आज से शुरू हो रहा है। कुछ लोगों ने भारत सरकार की वेबसाइट selfregistration.cow.gov.in से मिलती-जुलती वेबसाइट बनाई है। यह ठग मोबाइल पर लिंक भेज कर रजिस्ट्रेशन के लिए कहते हैं और फिर सूचना एकत्र कर बैंक खाते में सेंध लगा देते हैं। कुछ इसके नाम पर राशि भी वसूल कर रहे हैं, जबकि सरकार ने वैक्सीनेशन निशुल्क रखा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn